《楼暄》
清代·方孝标

邻园远岫列平原，争带晴光拥筚门。镇日窗凝春气满，小楼人重夕阳温。

吟声金石高能出，世面风霜静者尊。知是天心怜范叔，绨袍尽典不须论。

作者简介：（1617—?）明末清初江南桐城人，原名玄成，避康熙讳，以字行，号楼冈，一号楼江。方拱乾子。顺治六年进士，累官侍读学士。以江南科场案牵连戍宁古塔。释归后因吴三桂招赴云南。吴三桂叛时任翰林承旨，一说入滇后即离去。卒于康熙十九年后。所著《钝斋文集》、《滇黔纪闻》，部分内容为戴名世采入《南山集》。康熙间《南山集》案发，被剖棺戮尸，亲属亦多受株连。